เฮลเลฟอร์สเอลก์ฮาวนด์

เฮลเลฟอร์สเอลก์ฮาวนด์ () หรือ เฮลเลฟอร์ชุนด์ () เป็นสุนัขสายพันธุ์สวีเดน

 รูปร่าง 
เฮลเลฟอร์สเอลก์ฮาวนด์เป็นสุนัขสปิตซ์ทรงสี่เหลี่ยมผืนผ้าขนาดกลาง มีหางเคียวหรือหางขดงอ ขนที่หนา, แข็งกระด้าง และหนาแน่น มักเป็นสีเหลืองเสมอ แต่ก็มีสีน้ำตาลแกมเหลืองจนถึงสีค่อนข้างแดง โดยเฉดสีจะสว่างกว่าบริเวณหน้าอก, ท้อง, ขา และใต้หาง ส่วนความสูงเฉลี่ยสำหรับเพศผู้คือ 55 ถึง 63 ซม. และสำหรับเพศเมียคือ 52 ถึง 60 ซม.

 พฤติกรรม 
เฮลเลฟอร์สเอลก์ฮาวนด์เป็นสุนัขที่กระฉับกระเฉง, องอาจ และดื้อรั้น ด้วยบุคลิกที่มั่นคง

 ประวัติ 
สายพันธุ์นี้ได้รับการพัฒนาในสเวียลันด์ แต่มีการถกเถียงถึงแหล่งกำเนิดที่มีรายละเอียดมากขึ้น กล่าวกันว่าแม้จะมีชื่อ แต่ก็ไม่ได้บังเกิดขึ้นในเฮลเลฟอร์ส แต่เป็นในหมู่บ้านเฟรียดิกสแบร์ก ที่ตั้งอยู่ในเขตเทศบาลลุดวิกาที่อยู่ใกล้เคียงSKK. Hälleforshund. Svenska Kennelklubben (SKK). Retrieved June 21st 2014. มันถูกใช้เป็นสุนัขล่ากวางเป็นหลักSKL. (May 30th 2006).Hälleforsinkoira . Suomen Kennelliitto (SKL). Retrieved June 21st 2014. และบรรพบุรุษที่น่าสังเกตที่สุดคือสุนัขพันธุ์ฟินนิชสปิตซ์ และสุนัขออสต์ยักไลกาKrämer, E.-M. (2009). Der grosse Kosmos Hundeführer: 187. Stuttgart: Kosmos. ทั้งนี้ สเวนสกาเคนเนลคลุบเบน ซึ่งเป็นสมาคมผู้เพาะพันธุ์สุนัขสวีเดน ได้ยอมรับสายพันธุ์นี้ใน ค.ศ. 2000 และปัจจุบันยังได้รับการยอมรับในกลุ่มประเทศนอร์ดิกอื่น ๆ อีกหลายประเทศ เช่น ประเทศฟินแลนด์ และประเทศนอร์เวย์NKK. (March 2012). Hälleforshunden. Norsk Kennel Klub (NKK). Retrieved June 21st 2014.

 เชื้อสาย 
สายพันธุ์นี้อยู่ภายใต้เคลดย่อยดีเอ็นเอของไมโทคอนเดรียที่เรียกว่าดีวัน (d1) ซึ่งพบได้ทางตอนเหนือของสแกนดิเนเวียเท่านั้น อันเป็นผลมาจากการพันธุ์ผสมสุนัขป่าเพศเมียกับสุนัขเพศผู้ที่เกิดขึ้นหลังการปรับตัวเป็นสัตว์เลี้ยง โดยเคลดย่อยดีวันมีต้นกำเนิดเมื่อ 480–3,000 ปีที่แล้ว และพบได้ในสายพันธุ์ที่เกี่ยวข้องกับซามีทั้งหมด ทั้งฟินนิชแลปพุนด์, แลปโพเนียนเฮอร์เดอร์, สวีดิชเอลก์ฮาวนด์, นอร์วีเจียนเอลก์ฮาวนด์, แบล็กนอร์วีเจียนเอลก์ฮาวนด์ และเฮลเลฟอร์สเอลก์ฮาวนด์ อนึ่ง ลำดับแม่สุนัขป่าที่มีส่วนทำให้เกิดสายพันธุ์เหล่านี้ยังไม่ตรงกันทั่วทั้งทวีปยูเรเชีย และกิ่งก้านของมันบนแผนผังแบบต้นไม้ของวิวัฒนาการชาติพันธุ์นั้นมีรากอยู่ในลำดับเดียวกันกับสุนัขอัลไต 33,000 ปี (ไม่ใช่บรรพบุรุษโดยตรง)

 ดูเพิ่ม 
 รายชื่อสายพันธุ์สุนัข

 อ้างอิง 

 แหล่งข้อมูลอื่น 


หมวดหมู่:พันธุ์สุนัขหายาก
หมวดหมู่:พันธุ์สุนัขที่มีต้นกำเนิดในประเทศสวีเดน